28 MAART – Afrikanergeskiedenis
1658 – Slawe kom in Kaapstad aan
Die eerste slawe kom op hierdie dag in die Kaap aan. Die tweede groep slawe sou kort daarna op 6 Mei 1658 in die Kaap aankom.
1899 – Lord Milner stuur die uitlanders in die ZAR se klagskrif na Engeland
1900 – Anglo-Boereoorlog: Geveg by Veertienstrome-brug, Warrenton
Generaal SP du Toit verskuif sy artillerie gedurende die nag aan die Vaalrivier nader aan die brug by Veertien Strome en die Britse kamp aldaar. Die verrassing was volkome en die eerste skoot het akkuraat binne die Britse kamp geval. Die son het lank reeds gesak alvorens genl. Du Toit se mag terug na Warrenton onttrek het.
1918 – Santam word geregistreer as maatskappy
1825 – Frans Rynhard Bresler, beampte van die Hollandse Oos-Indiese Kompanjie en landdros van Graaff-Reinet (* 27 Julie 1766)
1875 – Dr. Abraham Faure, die vader van die Teologiese Kweekskool op Stellenbosch (* 29 Augustus 1795)
Abraham Faure is op 29 Augustus 1795 uit 'n gesiene Stellenbosse familie gebore. Hy ontvang sy skoolopleiding op Stellenbosch en in die Latynse skool te Kaapstad. Vir verdere studie gaan hy na Gosport in Engeland, waar hy as sendeling van die London Missionary Society opgelei word. Daarna gaan na die Universiteit van Utrecht, waar hy sy teologiese studie afhandel. Hy was van 1818 tot 1822 predikant van Graaff-Reinet en van 1822 tot sy aftrede in Kaapstad. Hy het 'n leidende rol gespeel in die sameroeping van die eerste Sinode van die NG Kerk in 1824. Baie jare was hy lid van die moderatuur as aktuarius en skriba. Hy het hom veral daarop toegelê om tydskrifte uit te gee en so inligting en kennis deur te gee aan die Hollandse bevolking aan die Kaap, wat maar min geleentheid daartoe gehad het. In 1824 stig hy Het Nederlandsch Zuid-Afrikaansche Tijdschrift waarin kennis en nuus meegedeel is sonder om in politieke vaarwaters te beland. Dit bly voortbestaan tot 1843. In 1838 stig hy die eerste kerkblad in Suid-Afrika, De Honingby. Dit word op 13 Januarie 1849 die spreekbuis van die NG Kerk in Kaapland met die naam De Gereformeerde Kerkbode. Dr. Faure bly hiervan redakteur tot 1869. In 1910 word dit die amptelike orgaan van die Gefedereerde NG Kerke en dit bestaan vandag nog onder die naam Die Kerkbode. Met hierdie tydskrifte het dr. Faure 'n groot bydrae tot die bevordering van die Hollands-Afrikaanse kultuur in Suid-Afrika gelewer. Maar hy was ook in die onderwys geïnteresseerd. Hy was stigter van die Z.A. Athenaeum in 1829, waaruit later die Universiteit van Kaapstad ontwikkel het. Hy het hom beywer vir die uitbreiding van kennis deur boeke. Hy was voorsitter van die Zuid-Afrikaansche Christlijke Boekvereniging en het gesorg dat die Von Dessen-versameling wat die kerkraad in bruikleen aan die Suid-Afrikaanse Biblioteek gegee het, gereeld met boeke aangevul is. Hierdie versameling is een van die kosbaarste kulturele besittings wat ons in Suid-Afrika het.
1900 – Piet Joubert, Boerekryger en generaal (* 20 Januarie 1834)
Kommandant-generaal Piet Joubert het die Britse mag byDundee in Noord-Natal gestuit, maar daarna het die Boeremagte 'n nederlaag by Elandslaagte gely. Daarna het die burgers weer reuse suksesse behaal by Modderspruit en Nicholsnek, ten spyte van genl. White se pogings om hulle te stop. Joubert het Ladysmith beleër, wat 'n fout was omdat te veel manskappe vir hierdie doel gebruik was. By Estcourt het die Britte weer eens op hul herrie gekry, maar die burgers moes terug tot by die Tugela-rivier. Ná die siekte van genl. Joubert, wat hom op 28 Maart 1900 sy dood gekos het, het genl. Louis Botha bevel van die Transvaalse magte oorgeneem. Die Britte het hierna drie groot nederlae gely wat hul moraal tot op die laagste vlak sou laat daal. Die eerste was by Colenso, die tweede by Spioenkop en die laaste by Vaalkrans.
1935 – Tielman Johannes de Villiers (Tielman) Roos, advokaat, regter, politikus en minister van justisie vanaf 1924 tot 1929 (* 18 Mei 1879)